CELEX: 32015R1828
Language: hr
Date: 2015-10-12 00:00:00
Title: Uredba Vijeća (EU) 2015/1828 od 12. listopada 2015. o izmjeni Uredbe (EU) br. 36/2012 o mjerama ograničavanja s obzirom na stanje u Siriji

13.10.2015   
            
            
               HR
            
            
               Službeni list Europske unije
            
            
               L 266/1
            
         UREDBA VIJEĆA (EU) 2015/1828
   od 12. listopada 2015.
   o izmjeni Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 36/2012 (2) provodi se većina mjera predviđenih u Odluci 2013/255/ZVSP.
            
         
               (2)
            
            
               Vijeće je 12. listopada 2015. donijelo Odluku (ZVSP) 2015/1836 (3) o izmjeni Odluke 2013/255/ZVSP. Odlukom (ZVSP) 2015/1836 utvrđuju se kriteriji za uvrštavanje na popis osoba, subjekata i tijela u prilozima I. i II. te odluke. Razlozi za ta uvrštavanja na popis navedeni su u uvodnim izjavama Odluke (ZVSP) 2015/1836 i Odluke 2013/255/ZVSP.
            
         
               (3)
            
            
               Mjere zamrzavanja imovine obuhvaćene su područjem primjene Ugovora te je stoga, posebno kako bi se osiguralo da ih gospodarski subjekti u svim državama članicama ujednačeno primjenjuju, za njihovu provedbu potrebno djelovanje na razini Unije.
            
         
               (4)
            
            
               Uredbu (EU) br. 36/2012 trebalo bi stoga na odgovarajući način izmijeniti.
            
         DONIJELO JE OVU UREDBU:
   Članak 1.
   Uredba (EU) br. 36/2012 mijenja se kako slijedi:
   
               1.
            
            
               U članku 15. dodaju se sljedeći stavci:
               „1.a   Popis u Prilogu II. također uključuje fizičke ili pravne osobe, subjekte i tijela za koje je Vijeće u skladu s člankom 28. stavkom 2. Odluke Vijeća 2013/255/ZVSP (4) utvrdilo da su obuhvaćeni jednom od sljedećih kategorija:
               
                           (a)
                        
                        
                           vodeće poslovne osobe koje djeluju u Siriji;
                        
                     
                           (b)
                        
                        
                           članovi obitelji Assad ili Makhlouf;
                        
                     
                           (c)
                        
                        
                           ministri sirijske vlade koji su dužnost obnašali ili obnašaju nakon svibnja 2011.;
                        
                     
                           (d)
                        
                        
                           članovi sirijskih oružanih snaga s činom pukovnika ili na pukovničkom ili višem položaju nakon svibnja 2011.;
                        
                     
                           (e)
                        
                        
                           članovi sirijskih sigurnosnih i obavještajnih službi koji su dužnost obnašali ili obnašaju nakon svibnja 2011.;
                        
                     
                           (f)
                        
                        
                           članovi paravojnih postrojbi povezanih s režimom;
                        
                     
                           (g)
                        
                        
                           osobe, subjekti, jedinice, agencije, tijela ili institucije koji djeluju u sektoru širenja kemijskog oružja;
                        
                     i fizičke ili pravne osobe i subjekti povezane s njima te na koje se članak 21. ove Uredbe ne primjenjuje.
               1.b   Osobe, subjekti i tijela unutar jedne od kategorija iz stavka 1.a ne uključuju se niti zadržavaju na popisu osoba, subjekata i tijela iz Priloga II. ako postoji dovoljno informacija o tome da nisu, ili da više nisu, povezani s režimom ili da na njega ne utječu ili ne predstavljaju stvaran rizik izbjegavanja.
               
                  (4)  Odluka Vijeća 2013/255/ZVSP od 31. svibnja 2013. o mjerama ograničavanja protiv Sirije (SL L 147, 1.6.2013., str. 14.).”."
						
            
         
               2.
            
            
               Članak 32. stavak 2. zamjenjuje se sljedećim:
               „2.   Vijeće o svojoj odluci o uvrštavanju iz stavka 1. ovog članka, uključujući razloge za uvrštavanje, obavješćuje dotičnu osobu, subjekt ili tijelo neposredno, ako je adresa poznata, ili putem objave obavijesti, i na taj način toj osobi, subjektu ili tijelu daje mogućnost da se očituje. Posebno, kada su osoba, subjekt ili tijelo uvršteni na popis u Prilogu II. na temelju toga što su obuhvaćeni jednom od kategorija osoba, subjekata ili tijela navedenih u članku 15. stavku 1.a, ta osoba, subjekt ili tijelo mogu podnijeti dokaze i očitovanja o tome zašto smatraju da, iako su obuhvaćeni tom kategorijom, njihovo uvrštavanje na popis nije opravdano.”.
            
         
               3.
            
            
               Naslov Priloga II. zamjenjuje se sljedećim:
               „PRILOG II.
               Popis fizičkih i pravnih osoba, subjekata ili tijela iz članka 14., članka 15. stavka 1. točke (a) i članka 15. stavka 1.a”.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 12. listopada 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 147, 1.6.2013., str. 14.
   
   
      (2)  Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (SL L 16, 19.1.2012., str. 1.).
   
      (3)  Odluka Vijeća (ZVSP) 2015/1836 od 12. listopada 2015. o izmjeni Odluke 2013/255/ZVSP o mjerama ograničavanja protiv Sirije (vidjeti stranicu 75. ovoga Službenog lista).